ന്യുമോകോക്കല് കോണ്ജുഗേറ്റ് വാക്സിനേഷന് തുടക്കമായി ഒന്നര മാസം പ്രായമുള്ള എല്ലാ കുട്ടികള്ക്കും വാക്സിന് നല്കണം തിരുവനന്തപുരം: കുഞ്ഞുങ്ങള്ക്കുള്ള പുതിയ വാക്സിനായ ന്യുമോകോക്കല് കോണ്ജുഗേറ്റ് വാക്സിനേഷന് സംസ്ഥാനത്ത് തുടക്കമായി. തൈക്കാട് സ്ത്രീകളുടെയും കുട്ടികളുടെയും ആശുപത്രിയില് ആരോഗ്യ വകുപ്പ് മന്ത്രി വീണ ജോര്ജ്ജിന്റെ സാന്നിധത്തിലാണ് വാക്സിനേഷന് ആരംഭിച്ചത്. യൂണിവേഴ്സല് ഇമ്മ്യൂണൈസേഷന് പരിപാടിയുടെ ഭാഗമായിട്ടാണ് പുതുതായി ന്യൂമോകോക്കല് കോണ്ജുഗേറ്റ് വാക്സിന് പിസിവി ഉള്പ്പെടുത്തിയത്. ജില്ലകളില് അടുത്ത വാക്സിനേഷന് ദിനം മുതല് ഈ വാക്സിന് ലഭ്യമാകുന്നതാണ്. ന്യൂമോകോക്കല് രോഗത്തിനെതിരെ ഒന്നര മാസം പ്രായമുള്ള എല്ലാ കുട്ടികള്ക്കും ന്യൂമോകോക്കല് കോണ്ജുഗേറ്റ് വാക്സിന് നല്കണം. കുഞ്ഞിന് ഒന്നര മാസത്തില് മറ്റ് വാക്സിനെടുക്കാനുള്ള സമയത്ത് മാത്രം പിസിവി നല്കിയാല് മതി. ഈ വാക്സിന്റെ ആദ്യ ഡോസ് എടുക്കാനുള്ള ഉയര്ന്ന പ്രായപരിധി ഒരു വയസാണ്. ഒന്നരമാസത്തെ ആദ്യ ഡോസിന് ശേഷം മൂന്നര മാസം 9 മാസം എന്നിങ്ങനെയാണ് വാക്സിന് നല്കേണ്ടത്. ആദ്യ മാസം 40,000 കുഞ്ഞുങ്ങള്ക്ക് വാക്സിന് നല്കാനാണ് ലക്ഷ്യമിടുന്നത്. ഒരു വര്ഷം കൊണ്ട് 4.8 ലക്ഷം കുഞ്ഞുങ്ങള്ക്ക് വാക്സിന് നല്കുന്നതാണ്. ഈ മാസത്തേക്കേവശ്യമായ വാക്സിന് എല്ലാ ജില്ലകളിലും വിതരണം ചെയ്തു കഴിഞ്ഞു.